wickkiey/tamil-wikipedia-chunked huggingface dataset:
# வெண் காது தையல்சிட்டு

## வாழ்விடமும் காப்பு நிலையும்

வெண் காது தையல்சிட்டு முதன்மை மற்றும் இரண்டாம் நிலை காடுகளிலும், கடல் மட்டத்திலிருந்து 1,000 மீட்டர்கள் வரையிலான காடுகளில் காணப்படுகிறது.  
பன்னாட்டு இயற்கைப் பாதுகாப்புச் சங்கம் வெண் காது தையல்சிட்டு பறவையின் சிதைந்த வாழ்விடங்களை பொறுத்துக்கொள்ளும் தன்மையின் காரணமாக தீவாய்ப்புக் கவலை குறைந்த இனமாக மதிப்பிட்டுள்ளது.
# மேலி (பாடகர்)

**மாலவிகா மனோஜ்** (Maalavika Manoj பிறப்பு: செப்டம்பர் 16, 1993) மேடைப்பெயரான **மேலி** என்று பரவலாக அறியப்படுகிறார்,மகாராட்டிராவின் மும்பையில் உள்ள ஓர் இந்தியப் பாடகர்-பாடலாசிரியர் ஆவார்.
# மேலி (பாடகர்)

## சொந்த வாழ்க்கை

மாளவிகா மனோஜ் 16 செப்டம்பர் 1993 அன்று தமிழ்நாட்டின் சென்னையில் வடக்கு மலபாரைச் சேர்ந்த மலையாளிப் பெற்றோருக்குப் மகளாகப் பிறந்தார். மாளவிகா சிறுவயதிலிருந்தே இசையின் மீது ஆர்வம் கொண்டிருந்தார். மாளவிகா மின்னணு இசையைக் கேட்டு வளர்ந்தவர்.
# மேலி (பாடகர்)

## தொழில் வாழ்க்கை

2010 இல், மாளவிகா மைத்ரியில் (செட்டிநாடு வித்யாஷ்ரமத்தின் கலாச்சார நிகழ்வுகள்) பங்குபெற்றார், மேலும் அந்த நிகழ்வில் "சிறந்த பாடகர்" என்று அறிவிக்கப்பட்டார். ஆர்ஜே அர்ஜுன் தாமஸ் , *சென்னை லைவின்* இசைக்குழு நிகழ்வில் பங்குபெறுவதற்காக ஓர் இசைக்குழுவை உருவாக்கப் பரிந்துரைத்தார். இந்த இசைக்குழு இறுதியில் செப்டம்பர் 2010 இல் *"பாஸ்-இன்-பிரிட்ஜ்*" என்ற பெயரில் உருவாக்கப்பட்டது அர்ஜுன் கிதார் கலைஞராகவும், சஜித் சத்யா *பாஸிஸ்டராகவும்*, லியோன் ஜேம்ஸ் கீபோர்டு கலைஞராகவும், மாளவிகா பாடகராகவும், ஷஷாங்க் விஜய் தோற்கருவியாளராகவும் இருந்தனர்.
# மேலி (பாடகர்)

## இசைத்தொகுப்பு தரவுத்திரட்டு

| "கமான் கேர்ள்ஸ்" | 2011 | *3* | அனிருத் ரவிச்சந்திரன் |  |
| --- | --- | --- | --- | --- |
| "வாழ்க்கையே" | 2012 | ஹரிதாஸ் (2013 திரைப்படம்) | விஜய் ஆண்டனி |  |
| "யேன் என்றால்" | 2013 | *இதற்குத்தானே ஆசைப்பட்டாய் பாலகுமாரா* | சித்தார்த் விபின் |  |
| "ஹாய் மை நேம் இஸ் மாலினி" | 2013 | *மாலினி 22 பாளையங்கோட்டை* | அரவிந்த் சங்கர் |  |
| இருமுகன் சேட்டை" | 2016 | *இருமுகன் (திரைப்படம்)* | ஹாரிஸ் ஜயராஜ் |  |
| ஹீ இஸ் மை ஹீரோ" | 2016 | *சி3 (திரைப்படம்)* | ஹாரிஸ் ஜயராஜ் |  |
| "ஒன்னுமே ஆகலே" | 2017 | ''சுயாதீன பாடல் தொகுப்பு | அனிருத் ரவிச்சந்திரன் |  |
| "சர்வைவா" | 2017 | *விவேகம் (திரைப்படம்)* | அனிருத் ரவிச்சந்திரன் |  |
| "பீலா பீலா" | 2018 | *தானா சேர்ந்த கூட்டம்* | அனிருத் ரவிச்சந்திரன் |  |
| "டேய் மச்சான் தேவ்" | 2019 | *தேவ் (திரைப்படம்)* | ஹாரிஸ் ஜயராஜ் |  |
| " மங்கே மன்சூரியான்" | 2022 | "பதாய் தோ" | "கமோஷ் சா" | } |
# கருந்தலை தையல்சிட்டு

**கருந்தலை தையல்சிட்டு** (*Black-headed tailorbird*)(***ஆர்தோடோமசு நிக்ரிசெப்சு***) என்பது *சிசுடிகோலிடே* குடும்பத்தில் உள்ள ஒரு பாடும் பறவை சிற்றினமாகும். இது முன்னர் "பழைய உலக சிலம்பன்" கூட்டத்தில் சேர்க்கப்பட்டது. பாலின வேறுபாடு முதிர்வடைந்த பறவைகளின் இறகமைப்பில் காணப்படுவதில்லை.  
இது தென்கிழக்கு பிலிப்பீன்சு தீவுகளான (கிழக்கு) மின்டானாவோ, தினகட் மற்றும் சியர்காவோவில் காணப்படுகிறது. தினகட் மற்றும் சியர்காவ் மாதிரிகள் பிரகாசமான, மஞ்சள் நிற வயிற்றுப்புற இறகுகள் மற்றும் *ஆ. நிக்ரிசெப்சு இலுமினோசசு* என விவரிக்கப்பட்டுள்ளன.
# வேமுரி சாரதாம்பா

**வேமுரி சாரதாம்பா** (*Vemuri Saradamba*) (1881-1899) என்பவர் 19 ஆம் நூற்றாண்டின் ஒரு இந்தியக் குழந்தை மேதை ஆவார். இவர் ஒரு கவிஞர், இசைக்கலைஞர், *வீணை* வாசிப்பவர் மற்றும் கலைஞரும் ஆவார். ஒரு பெண் குழந்தைக்கு அடிப்படைக் கல்வியைக் கூடக் கொடுப்பது விரும்பத்தகாததென்று நினைத்த சமூகத்தில் இசை, நடனம் போன்ற நுண்கலைகளைக் கற்றுக் கொடுப்பது கடும் பாவமெனக் கருதிய உயர் சாதிக் குடும்பங்களில் ஒரு பதின்பருவப் பெண்ணாக, தனது 19 வருட வாழ்க்கையின் குறுகிய காலத்தில், பெண் முன்னேற்றத்திற்குத் தன்னை முன்மாதிரியாகக் கொண்டவர் ஆவார்.
# வேமுரி சாரதாம்பா

## வாழ்க்கை மற்றும் கல்வி

சாதாம்பா ஒரு தெலுங்கு பிராமண குடும்பத்தில் சமூக சீர்திருத்தவாதி, பன்முக மேதை, அறிஞர் மகாகவி தாசு ஸ்ரீராமுலு (1846-1908) மற்றும் ஜானகம்மா ஆகியோருக்கு ஆறு மகன்களுக்குப் பிறகு ஒரே மகளாகப் பிறந்தார். இவர் இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள அல்லுரு அக்ரஹாரம் என்ற கிராமத்தில் (முடினப்பள்ளி மண்டலம்) பிறந்தார். கவிதை எழுதும் திறமையையும், இசையின் மீதான காதலையும் இவர் தனது தந்தையிடமிருந்து பெற்றார். இவரது திறமை மற்றும் அறிவுத் தாகத்தை உணர்ந்த ஸ்ரீராமுலு, சமூகத்தின் விமர்சனங்களுக்கும் கண்டனங்களுக்கும் எதிராக சிறுவயதிலிருந்தே சமசுகிருதத்தையும் இசையையும் கற்பித்தார். குறுகிய காலத்தில் வீணை வாசிப்பதில் நிபுணத்துவம் பெற்ற இவர், தொலைதூர இடங்களில் பொதுக் கச்சேரிகளை நடத்தினார். இவர் 1888 ஆம் ஆண்டில் வேமுரி ராமச்சந்திர ராவை மணந்தார். துர்காம்பா என்ற மகளும் பார்த்தசாரதி என்ற மகனும் இருந்தனர். நுண்கலைகளில் இரசனை இல்லாததால், இவர் கணவர் அல்லது மாமியார், மாமனார் ஆகியோரிடமிருந்து ஊக்கமோ ஆதரவோ பெறவில்லை.
# வேமுரி சாரதாம்பா

## இசை மற்றும் இலக்கியம்

சிறுவயதில் சாரதாம்பாவுக்கு இசை மற்றும் இலக்கியத்தின் மீது தீராத தாகம் இருந்தது. ஆறு வயதிலேயே மெல்லிசையாகப் பாடும் திறன் பெற்ற அவர், தனது 11வது வயதில் கவிதைகளை எழுதத் தொடங்கினார். இவர் கிருஷ்ணருடன் நாக்னஜிதியின் தெய்வீக திருமணத்தின் கதையான “நாக்னஜிதி பரிணயம்” என்ற கவிதையின் கவிஞராக அங்கீகரிக்கப்பட்டார். அறிஞர்கள் இவரது படைப்பை பிரபந்தம் என்று பாராட்டினர். மேலும் இவரது பாணி 15 ஆம் நூற்றாண்டின் சிறந்த கவிஞரான ' அதுகுரி மொல்லாவைப் போல ஈர்க்கக்கூடியதாக இருந்தது. திருமணத்திற்குப் பிறகு, இந்தத் தடைகள் இருந்தபோதிலும், இவர் தனது எழுத்துக்களைத் தொடர்ந்தார். பெண்களின் பாகுபாடு, ஒடுக்குமுறை மற்றும் இவரது காலப் பிரச்சனைகள் குறித்து பல கட்டுரைகள் மற்றும் கவிதைகளை எழுதினார். அவை “ஞான பத்திரிகா” மற்றும் “ஞானோதய பத்திரிகா” இதழ்களில் வெளியிடப்பட்டன. இவர் தனது கவிதைகளை கடவுளின் மகிமைக்காக அர்ப்பணித்தார். இவர் 100 கவிதைகள் கொண்ட, “மாதவ சதகமு” ஒரு படைப்பை எழுதினார். பெண்கள் தங்கள் நலனுக்காக தங்கள் பெண்களுக்கு கல்வி கற்பதற்கு மக்களுக்கு நல்ல புத்தியைக் கொடுக்க கிருஷ்ணரிடம் பிரார்த்தனை செய்யும் பரிதாபகரமான நிலையை சித்தரித்தார்.  
1899 ஆம் ஆண்டு டிசம்பர் 26 ஆம் தேதி தனது மகனைப் பெற்ற பிறகு இவர் 19 வயதில் இறந்தார்
# சோழ நாட்டில் பௌத்தம் (நூல்)

**சோழ நாட்டில் பௌத்தம்** (*Chozha Naatil Boutham*) என்பது 2022 ஆம் ஆண்டு தமிழில் வெளிவந்த வரலாற்று நூலாகும். இதை தஞ்சாவூர் தமிழ் பல்கலைக்கழகத்தில் உதவிப் பதிவாளராகப் பணியாற்றி ஓய்வு பெற்ற முனைவர் பா. ஜம்புலிங்கம் எழுதியுள்ளார். தொடர்ந்து சோழ நாட்டில் உள்ள பௌத்த தலங்களைத் தேடிப் பயணம் செய்து சேகரித்த தனது முப்பது ஆண்டுகாலப் பௌத்த ஆய்வுகளைத் தொகுத்து இவர் சோழநாட்டில் பௌத்தம் என்ற பெயரில் ஒரு நூலாகத் தொகுத்துள்ளார். நூலில் நூலாசியர் சேகரித்த அரிய புத்தர் சிலைகளின் ஒளிப்படங்களும், புத்தர் சிலைகள் குறித்த துல்லியமான தரவுகளும் சேர்க்கப்பட்டுள்ளன. காலத்தால் அழிந்துபோன பௌத்த விகாரைகளும், பல்வேறு இடங்களில் கவனிப்பாரற்று கைவிடப்பட்டுக் கிடந்த புத்தர் சிலைகளும் கண்டுபிடிக்கப்பட்டு இந்நூலில் ஆவணமாக்கப்பட்டுள்ளது. தமிழ்நாட்டிலுள்ள கிருட்டிணகிரி மாவட்டம் காவேரிப்பட்டிணம் நகரத்திலுள்ள புது எழுத்துப் பதிப்பகம் தேவையான கெட்டி அட்டையில் இந்நூலை வெளியிட்டுள்ளது.
# சோழ நாட்டில் பௌத்தம் (நூல்)

## நூலமைப்பு

சோழநாடு, அசோகரின் சாசனங்கள், இலக்கியம், பிற சான்றுகள், பௌத்த விகாரங்கள், கோயில்கள், நாகப்பட்டினப் புத்தர் செப்புத்திருமேனிகள், புத்தர் சிற்பங்கள், புத்தர் சிலைகள், புத்துயிர்பெறும் பௌத்தம் என்று எட்டு அத்தியாயங்களாக பிரிக்கப்பட்டு சோழநாட்டில் பௌத்தம் என்ற இந்நூல் சோழநாட்டின் பௌத்த வரலாற்றை பேசுகிறது. பதிப்பாசிரியர் உரை, நூலாசிரியர் உரை இவற்றுடன் முன்னிணைப்பு, மின்னிணைப்பு என ஆகமொத்தம் 220 பக்கங்களாக நூல் ஆக்கப்பட்டுள்ளது.
# சோழ நாட்டில் பௌத்தம் (நூல்)

## நூலாசிரியர்

தமிழ்நாட்டின் கும்பகோணத்தைச் சேர்ந்த ஒரு பௌத்த ஆய்வாளராக தொடர்ந்து இயங்கி வருகிறார். மதுரை காமராசர் பல்கலைக்கழகத்தில் ஆய்வியல் நிறைஞர் பட்டமும், தமிழ்ப் பல்கலைக்கழகத்தில் முனைவர் பட்டமும் பெற்றுள்ளார். தஞ்சாவூர் தமிழ்ப் பல்கலைக்கழகத்தில் தட்டச்சு சுருக்கெழுத்தராகப் பணியில் சேர்ந்து உதவிப்பதிவாளராகப் பணியிலிருந்து ஓய்வு பெற்றுள்ளார். 1990 ஆண்டு முதல் மேற்கொள்ளப்பட்டு வந்த பௌத்த ஆய்வு தொடர்பான களப்பணியின்போது அறுபதுக்கும் மேற்பட்ட புத்தர் சிலைகளைப் பட்டியலிட்டுள்ளார். தமிழில் வாழ்வில் வெற்றி என்ற ஒரு சிறுகதைத்தொகுப்பும், படியாக்கம் என்ற நூலையும் எழுதியுள்ளார். ஆங்கிலத்தில் Tantric Tales of Birbal, Judgement Stories of Mariyathai Raman, Jesting Tales of Tenali Raman ஆகிய நூல்களையும் எழுதியுள்ளார். தமிழ் விக்கிப்பீடியா, ஆங்கில விக்கிப்பீடியா, வலைப்பூ என இணையத்திலும் பத்திரிகைகளிலும் தொடர்ந்து எழுதி வருகிறார்.
# சோழ நாட்டில் பௌத்தம் (நூல்)

## அரிய புத்தர் சிலைகள்

புகைப்படம் மற்றும் வரலாற்றுக் குறிப்புகளுடன் சோழ நாட்டில் பௌத்தம் என்ற இந்நூலில் இடம்பெற்றுள்ள புத்தர் சிலைகளின் பட்டியல்:  
1. அரியலூர் புத்தர் </br>
2. அருந்தவபுரம் புத்தர்</br>
3. ஆயிரவேலி அயிலூர் புத்தர்</br>
4. இடும்பவனம் புத்தர்</br>
5. இலையூர் புத்தர்</br>
6. உள்ளிக்கோட்டை புத்தர்</br>
7. எழுமகளூர் புத்தர்</br>
8. ஒகளூர் புத்தர்</br>
9. கண்டிரமாணிக்கம் புத்தர்</br>
10. கரூர் புத்தர்</br>
11. கிராந்தி புத்தர்</br>
12. கீழ்க்கொளத்தூர் புத்தர்</br>
13. கீழ்க்குறிச்சி புத்தர்</br>
14. குத்தாலம் புத்தர்</br>
15. குழுமணி புத்தர்</br>
16. குழுமூர் புத்தர்</br>
17. கோட்டப்பாடி புத்தர்</br>
18. கோபிநாதப்பெருமாள்கோயில் புத்தர்</br>
19. சந்தைத் தோப்பு புத்தர்</br>
20. சின்னமேடு புத்தர்</br>
21. சீதக்கமங்கலம் புத்தர்</br>
22. சுத்தமல்லி புத்தர்</br>
23. சோழன்மாளிகை புத்தர்</br>
24. திருச்சி புத்தர்</br>
25. திருநாட்டியத்தான்குடி புத்தர்</br>
26. திருப்பராய்த்துறை புத்தர்</br>
27. திருப்பாம்புரம் புத்தர்</br>
28. திருவலஞ்சுழி புத்தர்</br>
29. பட்டீசுவரம் புத்தர்</br>
30. பரவாய் புத்தர்</br>
31. பிள்ளைபாளையம் புத்தர்</br>
32. புதூர் புத்தர்</br>
33. புத்தமங்கலம் புத்தர்
34. பசுபவனம் புத்தர்</br>
35. பெரண்டாக்கோட்டை புத்தர்</br>
36. பெரிய திருக்கோணம் புத்தர்</br>
37. பெருஞ்சேரி புத்தர்</br>
38. பேட்டைவாய்த்தலை புத்தர்</br>
39. மங்கலம் புத்தர்</br>
40. மணலூர் புத்தர்</br>
41. மதகரம் புத்தர்</br>
42. மன்னார்குடி புத்தர்</br>
43. மாத்தூர் புத்தர்</br>
44. மானம்பாடி புத்தர்</br>
45. முசிறி புத்தர்</br>
46. முத்துசேர்வைமடம் புத்தர்</br>
47. முழையூர் புத்தர்</br>
48. ராயம்புரம் புத்தர்</br>
49. வலங்கைமான்புத்தூர் புத்தர்</br>
50. வளையமாபுரம் புத்தர்</br>
51. வன்னிச்சிப்பட்டினம் புத்தர்</br>
52. விக்ரமங்கலம் புத்தர்</br>
53. விக்ரமம் புத்தர்</br>
54. விடையபுரம் புத்தர்</br>
55. வெள்ளனூர் புத்தர்</br>
56. வையச்சேரி புத்தர்</br>
57. செயங்கொண்டம் புத்தர்</br>
58. ஆலங்குடிப்பட்டி சமண தீர்த்தங்கரர் -மகாவீரர்</br>
59. குளித்தலை சமணத் தீர்த்தங்கரர் -மகாவீரர்</br>
60. திருநாகேசுவரம் சமண தீர்த்தங்கரர்</br>
61. பெருமத்தூர் சமண தீர்த்தங்கரர்</br>
62. பென்னகோணம் சமண தீர்த்தங்கரர்</br>
63. யோகபட்டம் அணிந்த சிவன்</br>
64. பகவர்</br>
# மஞ்சள் கொண்டைக்குருவி

**மஞ்சள் கொண்டைக்குருவி** (*Yellowish bulbul-கைப்சிபெட்சு எவெரெட்டி*) என்பது கொண்டைக்குருவி குடும்பத்தில், பைக்னோனோடிடேயில் உள்ள பாடும் பறவை சிற்றினம் ஆகும்.
# மஞ்சள் கொண்டைக்குருவி

## வகைப்பாட்டியல்

மஞ்சள் கொண்டைக்குருவி முதலில் *கிரைனிகர்* பேரினத்தின் கீழ் விவரிக்கப்பட்டது. பின்னர் 2010-ல் *கைப்சிபெட்சு* பேரினத்தில் மறு வகைப்படுத்தப்படுவதற்கு முன்பு *இக்சோசு* பேரினத்தில் வைக்கப்பட்டது. வரிமார்பு கொண்டைக்குருவியின் மாற்று பெயர்களில் **எவரெட்டின் கொண்டைக்குருவி**, **வெற்று-தொண்டை** **கொண்டைக்குருவி**மற்றும் **மஞ்சள் கொண்டைக்குருவி** ஆகியவை அடங்கும். இதன் விலங்கியல் பெயர் இங்கிலாந்து காலனித்துவ நிர்வாகி மற்றும் விலங்கு சேகரிப்பாளர் ஆல்பிரட்கார்ட் எவரெட்டை நினைவுகூறுகிறது.
# மஞ்சள் கொண்டைக்குருவி

## வகைப்பாட்டியல்

### துணை இனங்கள்

இரண்டு துணையினங்கள் தற்போது அங்கீகரிக்கப்பட்டுள்ளன:  
- *கை. எவெரெட்டி* - <small>(துவீடேல், 1877)</small>: கிழக்கு-மத்திய மற்றும் தென்கிழக்கு பிலிப்பீன்சு
- **சுலு கொண்டைக்குருவி** (*கை. எ. கைனால்டி)* - <small>(பிளேசியசு, டபிள்யூ, 1890)</small>: முதலில் *கிரினிகர்* பேரினத்தில் ஒரு தனி சிற்றினமாக விவரிக்கப்பட்டது. சுலு தீவுக்கூட்டத்தில் (தென்மேற்கு பிலிப்பீன்சு) காணப்படுகிறது  
கமிகுயின் சூரில் காணப்படும் கமிகுயின் கொண்டைக்குருவி (*கை. கேடார்மானென்சிசு*) முன்னர் ஒரு துணையினமாகக் கருதப்பட்டது. ஆனால் சமீபத்திய ஆய்வுகள் இது ஒரு தனித்துவமான இனம் எனக் கண்டறிந்துள்ளன.
# மஞ்சள் கொண்டைக்குருவி

## பரவல்

மஞ்சள் கொண்டைக்குருவி பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# கருஞ்சாம்பல் தலை கொண்டக் குருவி

**கருஞ்சாம்பல் தலை கொண்டைக் குருவி** ( grey-headed bulbul ) (*Brachypodius priocephalus*) என்பது கொண்டைக்குருவி குடும்பத்தின் உறுப்பினராகும். இது தென்மேற்கு இந்தியாவில் மேற்குத் தொடர்ச்சி மலைகளைளைச் சேர்ந்தது. மேலும் இது கோவாவின் தெற்கிலிருந்து தமிழ்நாடு வரை 1200மீ உயரம்வரை காணப்படுகிறது. முக்கியமாக இது ஆறுகள் மற்றும் காடுகளுக்குள் உள்ள சதுப்பு நிலங்களுக்கு அருகில் உள்ள அடர்ந்த நாணல் அல்லது முட்புதர்களில் காணப்படுகிறது. இது ஒரு தனித்துவமான குரலைக் கொண்டுள்ளன. இது அடர்த்தியான தாவரங்களை இருப்பிடமாகக் கொண்டவை.
# கருஞ்சாம்பல் தலை கொண்டக் குருவி

## விளக்கம்

கருஞ்சாம்பல் தலை கொண்டக் குருவியானது கொண்டைக்குருவியைவிட அளவில் சற்றுச் சிறியதாக சுமார் 19 செ.மீ. நீளம் இருக்கும். அலகு பசுமை தோய்ந்த மள்ஞள் நிறத்திலும், விழப்படலம் கருஞ்சாம்ப்ல் நிறத்திலும், கால்கள் ஆரஞ்சு மஞ்சள் நிறத்திலும் இருக்கும்.  
தோற்றத்தில் இது அளவில் சிறிய பச்சைப்புறாவோ என்று ஐயுரதக்கதாக இருக்கும். தலை கருஞ்சாம்பல் நிறத்தில் இருக்கும். நெற்றி பச்சையாக இருக்கும். உடலின் மேற்பகுதி ஆலிவ் பச்சையாகப் பழுப்புப் பெரும் புள்ளிகளுடன் காட்சியளிக்கும். வால் மேற்போர்வை இறகுகளும் நடுவாலும் கருஞ்சாம்பல் நிறத்தில் இருக்கும். வாலின் ஓர இறகுகள் ஆலிவ் தோய்ந்த ஆழ்ந்த பழுப்பு நிறமாக கருஞ்சாம்பல் நிற முனைகளோடு காட்சியளிக்கும். மோவாய் கருப்பாகவும், வயிறு ஆலிவ் பச்சையாகவும், வால் சதுரமாகவும் இருக்கும்.
# கருஞ்சாம்பல் தலை கொண்டக் குருவி

## நடத்தையும் சூழலியலும்

இப்பறவை தனித்தோ, இணையாகவோ, சிறு கூட்டமாகவோ காணப்படும். கருஞ்சாம்பல் தலை கொண்டைக் குருவி இனப்பெருக்கம் செய்யாத பருவத்தில் மற்ற கலப்பு இனப் பறவைக் கூட்டங்களோடு சேர்ந்து இரைதேடும்.
# கருஞ்சாம்பல் தலை கொண்டக் குருவி

## நடத்தையும் சூழலியலும்

### இனப்பெருக்கம்

கருஞ்சாம்பல் தலை கொண்டைக் குருவி சனவரி முதல் சூன் வரை இனப்பெருக்கத்தில் ஈடுபடும். இனப்பெருக்கம் ஏப்ரல் மாதத்தில் உச்சத்தை எட்டுகிறது. புதர்களில் தாழ்வான இடத்தில் காய்ந்த புல், பட்டை, மூங்கில் இலை, வேர் முதலியவற்றைக் கொண்டு சிலந்தி நூலால் கோப்பை வடிவில் ஒரு வாரகாலம் செலவழித்து கூடு அமைக்கும். அமைதிப் பள்ளத்தாக்கு தேசிய பூங்காவில் நடத்தப்பட்ட ஆய்வில் பல கூடுகள் *சைஜிஜியம்* இனத்தின் மரக்கன்றுகள் அல்லது *ஓக்லாண்ட்ரா டிராவன்கோரிகாவின்* நாணல்களில் செய்யப்பட்டிருப்பது கண்டறியப்பட்டது. பொதுவாக இவை ஒரு முட்டை இடும். சில நேரங்களில் இரண்டு முட்டைகளையும் இடும். இவை 12 முதல் 14 நாட்கள் வரை அடைகாக்கும். இவற்றின் முட்டைகள் சில நேரங்களில் பனங்காட்டு அணில்களால் அழிக்கப்பட்டு உண்ணப்படுகின்றன. முட்டைகள் வெளிர் இளஞ்சிவப்பு முதல் லாவெண்டர் இருக்கும். பெற்றோரான இரு பறவைகளும் முட்டையை அடைகாத்தல் குஞ்சுகளை பராமரித்தலில் பங்கேற்கின்றன. குஞ்சுகள் 11 முதல் 13 நாட்களுக்குப் பிறகு கூட்டை விட்டு வெளியேறும்.
# கருஞ்சாம்பல் தலை கொண்டக் குருவி

## நடத்தையும் சூழலியலும்

### உணவு

இதன் உணவில் முக்கியமாக பழங்கள் (>65%) மற்றும் முதுகெலும்பிலி விலங்குகள் (>30%) உள்ளன. பழங்களில் *நாவல்*, *பொலவக்கொடி பழம்,* *உண்ணிப் பழம்* ஆகியவை அடங்கும்.
# மறைக் குறியீட்டு அலகு

குறியாக்கவியல் மறைக் குறியீட்டு அலகு அல்லது இணையத் துண்டம் (**block cipher)** என்பது துண்டம் எனப்படும் பிட்களின் நிலைநீளக் குழுக்களாகச் செயல்படும் ஒரு தீர்மானகரமான வழிமுறை அலகு ஆகும். இவை பல குறியாக்க நெறிமுறைகள் அடிப்படையிலான கட்டுமான அலகுத் தொகுதிகளாகும். இவை தரவுகளைத் தேக்கி வைப்பதிலும் பரிமாறுவதிலும் தரவுப் பாதுகாப்பைப் பேணுவதிலும் குறியாக்கம் வழி உருவாக்கப்படும் ஏற்பு வரன்முறை அலகுகளாகும்.  
ஒரு மறைக்குறியீட்டலகு அத்துண்டங்களை மாறாத உருமாற்றமாக பயன்படுத்துகிறது. ஒரு பாதுகாப்பான மறைக்குறியீட்டு அலகு கூட ஒரு நிலையான யைப் பயன்படுத்தி ஒரு தொகுதி தரவை மட்டுமே ஒரு நேரத்தில் குறியாக்குவதற்கு ஏற்றது. மறைதிறமும் நம்பகத்தன்மையும் சார்ந்த பாதுகாப்பு இலக்குகளை அடைய பாதுகாப்பான வழியில் அவற்றை மீண்டும் மீண்டும் பயன்படுத்த இசையும்படி பல செயல்பாட்டு முறைகள் வடிவமைக்கப்பட்டுள்ளன. இருப்பினும் , இவை உலகளாவிய ஹாஷ் செயல்பாடுகள் மற்றும் சூடோரேண்டம் எண் உருவாக்கிகள் போன்ற பிற குறியாக்க நெறிமுறைகளில் கட்டுமான அலகுகளாகவும் இடம்பெறலாம்.
# காப்பான விரைவு மறையாக்க நிரல்(SAFER)

குறியாக்கவியலில், காப்பான விரைவு மறையாக்க நிரல்(SAFER -Secure and Fast Encryption Routine) என்பது ஜேம்சு மாசி ( சைலிங்க் குழுமம்n சார்பாக IDEA மென்நிரல் வடிவமைப்பாளர்களில் ஒருவர்) வடிவமைத்த மறைக்குறியீட்டு அலகுகளின் குடும்பப் பெயர் ஆகும். தொடக்க கால SAFER K மற்றும் SAFER SK வடிவமைப்புகள் ஒரே குறியாக்கம் செயல்பாட்டைப் பகிர்ந்து கொள்கின்றன , ஆனால் சுற்றுகளின் எண்ணிக்கையிலும் முதன்மை அட்டவணையிலும் வேறுபடுகின்றன. மிக அண்மைய பதிப்புகள் - SAFER+ மற்றும் SAFER ++ - முறையே AES செயல்முறை,, NESSIE திட்டத்திற்கு வேட்பாளர்களாக முன்வைக்கப்பட்டன. SAFER குடும்பத்தில் உள்ள அனைத்து வழிமுறைகளும் காப்புரிமை பெறாதவை. இவை கட்டுப்பாடற்ற பயன்பாட்டிற்குக் கிடைக்கின்றன.
# கருந்தலைக் கொண்டைக் குருவி

**கருந்தலைக் கொண்டைக் குருவி** ( *Rubigula melanictera* ), அல்லது **கருந்தலை மஞ்சள் கொண்டைக் குருவி** என்பது குருவி வரிசையைச் ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது இலங்கையின் ஒரு அகணிய உயிரி ஆகும்.
# கருந்தலைக் கொண்டைக் குருவி

## விளக்கம்

கருந்தலைக் கொண்டைக் குருவி கொண்டையற்ற கருந்தலையோடு மஞ்சள் தொண்டையும், பழுப்பு கண்களையும் கொண்டது. இதன் மேல் பகுதி மஞ்சள் கலந்த பச்சையாகவும், அடிப்பகுதி மஞ்சளாகவும் இருக்கும். பழுப்பு நிறமான வால் வெள்ளை முனையுடன் முடிகிறது. ஆணுக்கு சிவப்பு விழிப்படலமும், பெண்ணுக்கு பழுப்பு நிற விழிப்படலமும் உள்ளன. இதன் அழைப்புகள் இனிமையான சீழ்க்கை போன்று இருக்கும். இனப்பெருக்க பதிவுகள் மார்ச் முதல் செப்டம்பர் வரை உள்ளன.
# கருந்தலைக் கொண்டைக் குருவி

## பரவலும் வாழ்விடமும்

இது காடுகள் மற்றும் அடர்ந்த புதர்களில் வாழும் பறவை. இது புதரில் கூடு கட்டுகிறது. இரண்டு முதல் நான்கு முட்டைகளை இடும். கருந்தலைக் கொண்டைக் குருவி பழங்களையும், பூச்சிகளையும் உண்ணும். இது பொதுவாக இணையாக காணப்படும்.
# கருந்தலைக் கொண்டைக் குருவி

## பண்பாட்டில்

இலங்கையில், சிங்கள மொழியில் இந்த பறவை හිස කලු කොන්ඩයා (*Hisa kalu Kondaya)* என அறியப்படுகிறது .
# விதியுடனான ஒப்பந்தம்

"**விதியுடனான ஒப்பந்தம்**" (*"Tryst with Destiny"*) அல்லது **விதியுடனான சந்திப்பு** என்பது இந்தியாவின் முதல் பிரதமரான ஜவஹர்லால் நேரு, இந்தியா சுதந்திரம் பெற்ற தினத்தன்று அதாவது 1947 ஆம் ஆண்டு ஆகஸ்ட் மாதம் 14 ஆம் தேதி அன்று நள்ளிரவில் நாடாளுமன்ற வளாகத்தில் இந்திய அரசியல் நிர்ணய சபையில்ஆற்றிய ஆங்கில மொழி உரையாகும். இந்த சொற்பொழிவில்இந்திய வரலாறு அதன் இயல்பை மீறி பயணிப்பதன் அம்சங்கள் குறித்து பேசினார். இந்தச் சொற்பொழிவு 20 ஆம் நூற்றாண்டின் மிகச்சிறந்த பேச்சுக்களில் ஒன்றாகக் கருதப்படுகிறது. மேலும் இந்தியாவில் ஆங்கிலேய காலனித்துவ ஆட்சிக்கு எதிரான இந்திய விடுதலை இயக்கத்தின் ஒற்றுமையான போராட்டத்தின் சாராம்சத்தை எடுத்துக்கூறும் ஒரு முக்கிய சொற்பொழிவாக இது கருதப்படுகிறது. இந்தச் சொற்பொழிவில் காலனித்துவ சகாப்தத்தின் முடிவை அறிவித்து அந்த தருணத்தில் மக்கள் மனதில் கொள்ள வேண்டிய பணிகள் மற்றும் அவர்களுக்கு இருக்கும் வாய்ப்பையும் அனைவரும் தெரிந்திருக்க வேண்டும் என்று நேரு குடிமக்களைக் கேட்டுக்கொண்டார்.  
<blockquote>“பல ஆண்டுகளுக்கு முன்னர் நாம் விதியைக் குறித்த நேரத்தில் சந்திப்பதாக ஒப்பந்தம் செய்திருந்தோம். அந்த நேரம் வந்து விட்டது. உலகம் உறங்கிக் கொண்டிருக்கும் இந்த நள்ளிரவில், இந்தியா சுதந்திரத்துடன் விழித்துக் கொண்டிருக்கிறது. இந்த நொடிப்பொழுது வரலாற்றில் மிக அரிதாகவே வரும். ஒரு வரலாறு முடிவுக்கு வந்து மற்றொரு புதிய வரலாறு உருவாகும் காலகட்டத்தில் நாம் நின்று கொண்டிருக்கிறோம். ஒடுக்கப்பட்ட ஒரு தேசத்தின் ஆன்மா இன்று மௌனம் கலைக்கிறது. இப் புனிதமான நேரத்தில், இந்திய மக்களாகிய நாம் மனித குலத்துக்குச் சேவை செய்ய நம்மை அர்ப்பணித்துக் கொள்வோம்.”</blockquote> என்பதாகத் துவங்கிய அந்த உரை,  
<blockquote>“உலக நாடுகளுக்கும் அந்நாட்டு மக்களுக்கும் நாம் நமது வாழ்த்துகளையும் அவர்களுடன் இணைந்து பணியாற்றுவோம் என்ற உறுதியையும் தெரிவித்துக் கொள்வோம். நமது அன்பிற்கினிய தாய்த்திரு நாடான இந்தியாவிற்கு நாம் என்றும் கடமை செய்வோம்! ஜெய்ஹிந்த் ! ஜெய் ஜவான்!”</blockquote> என்பதாக முடிந்தது. தனது சொற்பொழிவில் விடுதலை இயக்கத்தில் மகாத்மா காந்தியின் பங்களிப்பிற்கு மரியாதை செலுத்தி நாட்டு மக்களை ஒன்றிணைந்து செயல்பட அழைப்பு விடுத்தார்.
# சிவப்புத் தொண்டை கொண்டைக் குருவி

**சிவப்புத் தொண்டை கொண்டைக் குருவி** அல்லது **மஞ்சள் கொண்டைக் குருவி** (*Rubigula dispar*) என்பது குருவி வரிசையைச் சேர்ந்த ஒரு பறவை. இது கொண்டைக்குருவி குடும்பத்தைச் சேர்ந்தது. இது சுமாத்திரா, சாவகம் மற்றும் பாலியில் காணப்படுகிறது.
# சிவப்புத் தொண்டை கொண்டைக் குருவி

## வகைபிரித்தல்

சிவப்புத் தொண்டை கொண்டைக் குருவி முதலில் *டர்டஸ்* பேரினத்தில் விவரிக்கப்பட்டது பின்னர் *பைக்னோனோடஸ்* பேரினத்திற்கு மாற்றப்பட்டது. அண்மைய மூலக்கூறு பலதொகுதிமரபு ஆய்வுகளில் *பைக்னோனோடஸ்* பலதொகுதிமரபு உயிரினத் தோற்றம் என கண்டறியப்பட்டது. சிவப்புத் தொண்டை கொண்டைக் குருவி உட்பட ஐந்து கொண்டைக்குருவிகள் *ரூபிகுலாவிற்கு* மாற்றப்பட்டன. 2008 ஆம் ஆண்டு வரை, சிவப்புத் தொண்டை கொண்டைக் குருவி, கருந்தலைக் கொண்டைக் குருவி, கருங்குடுமி கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன. சில ஆய்வாளர்கள் சிவப்புத் தொண்டை கொண்டைக் குருவியானது கருந்தலை கொண்டைக் குருவியின் ஒரு துணையினமாக கருதுகின்றனர்.
# சிவப்புத் தொண்டை கொண்டைக் குருவி

## விளக்கம்

இது கிட்டத்தட்ட கொண்டை இல்லாதது, ஆழ்ந்த சிவப்பு தொண்டை மற்றும் சிவந்த கண்கள் கொண்டது.
# சிவப்புத் தொண்டை கொண்டைக் குருவி

## பரவலும் வாழ்விடமும்

இது காடுகள் மற்றும் அடர்ந்த புதர்கள் நிறைந்த பகுதியில் வாழும் பறவையாகும்.
# சிவப்புத் தொண்டை கொண்டைக் குருவி

## நடத்தையும் சூழலியலும்

இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது . இந்தக் கொண்டைக் குருவி பழங்களையும் பூச்சிகளையும் உண்கிறது.
# பிரேம் சங்கர் பிரசாத்

**பிரேம் சங்கர் பிரசாத்** (*Prem Shankar Prasad*) என்பவர் **பிரேம் சங்கர்** **யாதவ்** என்று அழைக்கப்படுகிறார். இவர் ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகார் மாநிலத்தில் கோபால்கஞ்ச் மாவட்டத்தில் உள்ள பைகுந்த்பூர் சட்டமன்றத் தொகுதியின் சட்டமன்ற உறுப்பினர் ஆவார். இவர் இராச்டிரிய ஜனதா தளம் கட்சியின் உறுப்பினராகவும் உள்ளார்.
# பிரேம் சங்கர் பிரசாத்

## அரசியல் வாழ்க்கை

பிரசாத்தின் தந்தை (தியோ தத் பிரசாத் யாதவ்) பைகுந்த்பூர் தொகுதியில் மூன்று முறை சட்டமன்ற உறுப்பினர் தேர்தலில் வெற்றி பெற்றவர் ஆவார். பிரசாத் பீகார் சட்டமன்ற பொதுத்தேர்தலில் 2020ஆம் ஆண்டு இராச்டிரிய ஜனதா தள வேட்பாளராக பைகுந்த்பூர் தொகுதியில் போட்டியிட்டுத் தேர்ந்தெடுக்கப்பட்டார்.
# மித்லேசு திவாரி

**மித்லேசு திவாரி** (*Mithlesh Tiwari*)(பிறப்பு 29 திசம்பர் 1971) என்பவர் இந்திய அரசியல்வாதியும் பீகாரின் மேனாள் சட்டமன்ற உறுப்பினரும் ஆவார். இவர் 2015 பீகார் சட்டமன்றத் தேர்தலில் பாரதிய ஜனதா கட்சியின் உறுப்பினராகப் பீகாரின் பைகுந்த்பூர் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டார். இவருக்குச் சவிதா தேவி என்ற மனைவியும் 1 மகன் 1 மகள் என இரண்டு குழந்தைகள் உள்ளனர்.
# மஞ்சீத் குமார் சிங்

**மஞ்சீத் குமார் சிங்** (*Manjeet Kumar Singh*) என்பவர் ஒரு இந்திய அரசியல்வாதியும் பீகார் மேனாள் சட்டமன்ற உறுப்பினரும் ஆவார். இவர் 2010ஆம் ஆண்டு நடைபெற்ற பீகார் சட்டமன்றத் தேர்தலில் ஐக்கிய ஜனதா தளம் சார்பில் பீகாரில் உள்ள பைகுந்த்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.
# பமுதியா சட்டமன்றத் தொகுதி

**பமுதியா சட்டமன்றத் தொகுதி** (*Bamutia Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதியாகும். இச்சட்டமன்றத் தொகுதி பட்டியல் சாதியினருக்காக ஒதுக்கப்பட்டுள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.
# பமுதியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | பிரபுல்ல குமார் தாசு | இந்திய தேசிய காங்கிரசு |
| 1977 | அரிசரண் சர்க்கார் | இந்திய பொதுவுடமைக் கட்சி |
| 1983 |  |  |
| 1988 | பிரகாசு சந்திர தாசு | இந்திய தேசிய காங்கிரசு |
| 1993 | அரிசரண் சர்க்கார் | இந்திய பொதுவுடமைக் கட்சி |
| 1998 | பிரகாசு சந்திர தாசு | இந்திய தேசிய காங்கிரசு |
| 2003 |  |  |
| 2008 | அரிசரண் சர்க்கார் | இந்திய பொதுவுடமைக் கட்சி |
| 2013 |  |  |
| 2018 | கிருஷ்ணதன் தாசு}}  
=== 2013 ===  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம் |  |
# கருங்குடுமி கொண்டைக் குருவி

**கருங்குடுமி கொண்டைக் குருவி** ( black-crested bulbul) (*Rubigula flaviventris*) என்பது குருவி வரிசையைச் சேர்ந்த ஒரு பறவையாகும் இது கொண்டைக்குருவி குடும்பத்தைச் சேர்ந்தது. இது இந்தியத் துணைக்கண்டத்திலிருந்து தென்கிழக்கு ஆசியா வரை காணப்படுகிறது.
# கருங்குடுமி கொண்டைக் குருவி

## வகைப்பாடு

கருங்குடுமி கொண்டைக் குருவி முதலில் *வேங்கா* பேரினத்தில் விவரிக்கப்பட்டது. ஆனால் பின்னர் *பிக்னோனோடஸ்* பேரினத்திற்கு மாற்றப்பட்டது. அண்மைய மூலக்கூறு பலதொகுதி ஆய்வுகளில் *பைக்னோனோடஸ்* பேரினத்தில் பலதொகுதிமரபு உயிரினம் என்று கண்டறியப்பட்டது. மேலும் கருங்குடுமி கொண்டைக் குருவி உட்பட ஐந்து கொண்டைக்குருவி இனங்கள் *ரூபிகுலா* பேரினத்துக்கு மாற்றப்பட்டன.  
2008 ஆம் ஆண்டு வரை, கருங்குடுமி கொண்டைக் குருவி கருந்தலைக் கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன.
# கருங்குடுமி கொண்டைக் குருவி

## வகைப்பாடு

### துணை இனங்கள்

இதில் எட்டு துணையினங்கள் அங்கீகரிக்கப்பட்டுள்ளன:  
- **கருங்குடுமி மஞ்சள் கொண்டைக் குருவி** ( *P. f. flaviventris* ) – <small>( டிக்கெல், 1833)</small> : நேபாளம், வடக்கு மற்றும் கிழக்கு இந்தியாவிலிருந்து (மத்திய இந்தியாவில் பச்மாரி உட்பட) தெற்கு சீனா மற்றும் மத்திய மியான்மர் வரை காணப்படுகிறது
- *P. f. vantynei* – <small>Deignan, 1948</small> : கிழக்கு மற்றும் தெற்கு மியான்மரில் இருந்து தெற்கு சீனா மற்றும் வடக்கு இந்தோசீனா வரை காணப்பட்டது
- *P. f. xanthops* – <small>Deignan, 1948</small> : தென்கிழக்கு மியான்மர் மற்றும் மேற்கு தாய்லாந்தில் காணப்படும்
- *P. f. auratus* – <small>Deignan, 1948</small> : வடகிழக்கு தாய்லாந்து மற்றும் மேற்கு லாவோஸில் காணப்படுகிறது
- *P. f. johnsoni* – <small>( Gyldenstolpe, 1913)</small> : முதலில் ஒரு தனி இனமாக விவரிக்கப்பட்டது. மத்திய மற்றும் கிழக்கு தாய்லாந்து, தெற்கு இந்தோசீனாவில் காணப்படுகிறது
- *P. f. elbeli* - <small>டீக்னன், 1954</small> : தாய்லாந்தின் கிழக்குக் கடற்கரையில் உள்ள தீவுகளில் காணப்பட்டது
- *P. f. negatus* – <small>Deignan, 1954</small> : தெற்கு மியான்மர் மற்றும் தென்மேற்கு தாய்லாந்தில் காணப்படுகிறது
- *P. f. caecilii* – <small>Deignan, 1948</small> : வடக்கு மலாய் தீபகற்பத்தில் கண்டுபிடிக்கப்பட்டது
# கருங்குடுமி கொண்டைக் குருவி

## விளக்கம்

கருங்குடுமி கொண்டைக் குருவி பொதுவாக சுமார் 19 ஆகும் செ.மீ நீளம் இருக்கும். இதன் பெயருக்கு ஏற்றபடி, இந்த கொண்டைக் குருவியின் தலை கருப்பு நிறத்திலும், உடலின் மற்ற பகுதிகள் மஞ்சள் நிறத்திலும் இருக்கும். ஆண் பெண் இரு பறவைகளின் இறகுகள் ஒரே மாதிரியானவையாக உள்ளன. இளம் பறவைகள் சற்றே மங்கிய நிறத்தில் காணப்படும்.
# கருங்குடுமி கொண்டைக் குருவி

## பரவலும் வாழ்விடமும்

இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது.
# கருங்குடுமி கொண்டைக் குருவி

## நடத்தையும் சூழலியலும்

இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது. கருங்குடுமி கொண்டைக் குருவி பழங்களையும் பூச்சிகளையும் உண்ணும்.
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2023

2009 ஆம் ஆண்டில், கூகுள் தமிழாக்கக் கருவி மூலமாக ஏறத்தாழ 1,200 கட்டுரைகள் உருவாக்கப்பட்டன.  
செம்மைப்படுத்தும் பணி தொடர்பாக 2022 ஆம் ஆண்டில் முன்னெடுப்பு எடுக்கப்பட்டு, **விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்** எனும் திட்டம் ஆரம்பிக்கப்பட்டது. இந்தத் திட்டத்தை 2023 ஆம் ஆண்டிலும் தொடர்கிறோம்.
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2023

## 2023

| எண் | செம்மைப்படுத்தப்பட்ட கட்டுரைகளின் எண்ணிக்கை |  |  |
| --- | --- | --- | --- |
| 1 | சனவரி, பிப்ரவரி, மார்ச் 2023 - ஆகிய 3 மாதங்களை உள்ளடக்கிய **காலாண்டில்** செம்மைப்படுத்துதல் பணி நடந்தது. | align=60 |  |
| 2 | அக்டோபர், நவம்பர், டிசம்பர் 2023 - ஆகிய 3 மாதங்களை உள்ளடக்கிய **காலாண்டில்** செம்மைப்படுத்துதல் பணி | align=30 | } |
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2023

## தொடர்ச்சி

விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024
# கிறிஸ்டோபர் லக்சன்

**கிறிஸ்டோபர் மார்க் லக்சன்**(*Christopher Mark Luxon*) / / ˈlʌksən / ; பிறப்பு 19 சூலை 1970) ஒரு நியூசிலாந்து அரசியல்வாதி மற்றும் வணிக நிர்வாகி ஆவார், இவர் 2021 முதல் எதிர்க்கட்சித் தலைவராகவும் நியூசிலாந்து தேசியக் கட்சியின் தலைவராகவும் பணியாற்றியுள்ளார். 2020 பொதுத் தேர்தலிலிருந்து பாட்டனி தொகுதிக்கான நாடாளுமன்ற உறுப்பினராக இருந்து வருகிறார். இவர் இதற்கு முன்பு 2012 முதல் 2019 வரை ஏர் நியூசிலாந்தின் முதன்மை செயல் அலுவலராக இருந்தார்.  
லக்சன் கிறைஸ்ட்சர்ச்சில் பிறந்தார். இவர், கேன்டர்பரி பல்கலைக்கழகத்தில் வணிகவியல் படிப்பதற்கு முன்பு வரை கிழக்கு ஆக்லாந்தில் உள்ள ஹோவிக் நகரில் வளர்ந்தார். இவர் 1993-ஆம் ஆண்டு முதல் யூனிலீவரில் பணியாற்றினார். 2008-ஆம் ஆண்டில் யூனிலீவர் கனடாவின் தலைமை நிர்வாக அதிகாரியானார், 2011-ஆம் ஆண்டில் ஏர் நியூசிலாந்தில் குழு பொது மேலாளராக சேர்ந்தார். அதைத் தொடர்ந்த ஆண்டில் தலைமை நிர்வாக அதிகாரியாக வெற்றி பெற்றார். இவர் ஜான் கீ அரசாங்கத்தின் வணிக கூட்டாளியாக மாறிய போது பொதுவெளியின் அங்கீகாரத்திற்கு உயர்ந்தார், மேலும் தொழிற்சங்கமான E tū உடனான ஊதிய சர்ச்சைக்காகவும் இவர் நன்கு அறியப்பட்டவரானார். 2019-ஆம் ஆண்டில் கிழக்கு ஆக்லாந்தில் உள்ள பாட்டனி தேர்தல் தொகுதியில் தேசியக் கட்சி இடத்திற்கான பாதுகாப்பான முன் தேர்வில் லக்சன் வெற்றி பெற்றார், மேலும் 2020 தேர்தலில் தேசிய அளவில் கட்சிக்கு பெரும் தோல்வி ஏற்பட்டாலும் தேசியக் கட்சியில் தனக்கான இடத்தைத் தக்க வைத்துக் கொண்டார். பின்னர் இவர் ஜூடித் காலின்ஸின் நிழல் அமைச்சரவையில் உள்ளாட்சி, ஆராய்ச்சி, அறிவியல், உற்பத்தி மற்றும் நிலத் தகவல்களின் செய்தித் தொடர்பாளராகவும், போக்குவரத்துக்கான இணை செய்தித் தொடர்பாளராகவும் பணியாற்றினார்.  
கட்சிக்கு அரசியல் ரீதியாக ஒரு கொந்தளிப்பான நேரத்தில் தேசியக் கட்சித் தலைவர் என்று அடிக்கடி விளம்பரப்படுத்தப்பட்ட லக்சன், 30 நவம்பர் 2021 அன்று, கட்சி நெருக்கடியால் முந்தைய தலைவர் ஜூடித் காலின்ஸ் நீக்கப்பட்டதை அடுத்து, போட்டியின்றி தலைமைப் பதவியை வென்றார். 2023 பொதுத் தேர்தலில் இவர் தனது கட்சியை பல இடங்களில் வெற்றி பெறும் நிலைக்கு அழைத்துச் சென்றார். இவரே தேசியக்கட்சியின் தலைமையிலான அரசாங்கத்திற்கு தலைமை தாங்குவார் என்று எதிர்பார்க்கப்படுகிறது.
# கிறிஸ்டோபர் லக்சன்

## ஆரம்ப கால வாழ்க்கை

கிறிஸ்டோபர் மார்க் லக்சன் கிறைஸ்ட்சர்ச்சில் 19 சூலை 1970 அன்று ஐரிஷ், ஸ்காட்டிஷ் மற்றும் ஆங்கில வம்சாவளியைச் சேர்ந்த ரோமன் கத்தோலிக்க குடும்பத்தில் பிறந்தார். இவர் ஏழு வயது வரை கிறைஸ்ட்சர்ச்சில் வாழ்ந்தார். இவருடைய குடும்பம் ஆக்லாந்தில் உள்ள ஹோவிக் நகருக்கு குடிபெயர்ந்தது. இவரது தந்தை, கிரஹாம் லக்சன், ஜான்சன் & ஜான்சன் நிறுவனத்தில் விற்பனை நிர்வாகியாகவும், இவரது தாயார் கேத்லீன் லக்சன் (நீ டர்ன்புல்) ஒரு உளவியலாளர் மற்றும் ஆலோசகராகவும் பணியாற்றினார். அங்கிருந்தபோது, விவாதத்தில் மூத்தோருக்கான பரிசை வென்றார். பின்னர் இவர் 1989 முதல் 1992 வரை கேன்டர்பரி பல்கலைக்கழகத்தில் படித்து முதுகலை வணிகவியல் (வணிக நிர்வாகம்) பட்டம் பெற்றார். இவரது உயர்நிலைப் பள்ளி மற்றும் பல்கலைக்கழக ஆண்டுகளில், லக்சன் மெக்டொனால்டில் பகுதி நேரமாகவும் பார்க் ராயல் ஹோட்டலில் சுமைதூக்குபவராகவும் பணியாற்றினார்.
# கிறிஸ்டோபர் லக்சன்

## வணிக வாழ்க்கை

வெலிங்டன் (1993-1995), சிட்னி (1995-2000), லண்டன் (2000-2003), சிகாகோ (2003-2008) மற்றும் டொராண்டோ (2008-2011) ஆகிய இடங்களில் லக்சன் 1993 முதல் 2011 வரை யூனிலீவரில் பணியாற்றினார்.  
இவர் மே 2011 இல் ஏர் நியூசிலாந்தில் குழு பொது மேலாளராக சேர்ந்தார். 19 ஜூன் 2012 அன்று தலைமை நிர்வாக அதிகாரியாக நியமிக்கப்பட்டார், இந்த ஆண்டின் இறுதியில் ராப் ஃபைஃப் பதவிக்கு வந்தார். அதே ஆண்டு கிறித்துமசின் போது தொழிற்சங்கங்கள் மூன்று நாள் வேலைநிறுத்தம் செய்ய திட்டமிட்டிருந்தன, ஆனால், இருதரப்பினரும் ஒரு உடன்பாட்டை எட்டியதன் காரணமாக வேலைநிறுத்தம் கைவிடப்பட்டது. 20 சூன் 2019 அன்று, லக்சன் ஏர் நியூசிலாந்தில் இருந்து பதவி விலகுவதாக அறிவித்து, தேசியக் கட்சியுடன் ஒரு சாத்தியமான வாய்ப்பைப் பற்றி அறிவித்தார்.
# சுடர் தொண்டைக் கொண்டைக் குருவி

**சுடர் தொண்டைக் கொண்டைக் குருவி** ( flame-throated bulbul) (*Rubigula gularis*) என்பது குருவி வரிசையில் உள்ள ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது கோவாவின் மாநிலப் பறவையாகும். இப்பறவை தென்னிந்தியாவில் மேற்குத் தொடர்ச்சி மலைக் காடுகளில் மட்டுமே காணப்படுகிறது. முன்னர் இது கருங்குடுமி கொண்டைக் குருவியின் துணையினமாக சேர்க்கப்பட்டது. பின்னர் இது தனி இனம் என்ற நிலைக்கு உயர்த்தப்பட்டது. இதன் அடிப்பகுதி மஞ்சளாகவும் முதுகு ஆலிவ் பச்சையாகவும் உள்ளது. தொண்டையில் முக்கோண வடிவில் ஆரஞ்சு-சிவப்புத் திட்டும், கருப்பு தலையில் மாறுபட்டு காணப்படும் வெள்ளை விழிப்படலம் காணப்படுகிறது. இது காடுகளில் பழங்களையும் சிறு பூச்சிகளுக்காக கூட்டமாக உணவு தேடுவதை வழக்கமாகக் கொண்டுள்ளது. இப்பறவையின் கரல் செம்மீசைச் சின்னானின் குரலைப் போலவே ஒலிக்கும். இந்த இனம் கடந்த காலத்தில் சிவப்புத் தொண்டை கொண்டைக் குருவி மற்றும் கருந்தலை கொண்டைக் குருவி போன்ற பெயர்களால் குறிப்பிடப்பட்டது. ஆனால் அவை தெளிவற்ற பெயர்களாக *கருங்குடுமி கொண்டைக் குருவி* மற்றும் *சிவப்புத் தொண்டை கொண்டைக் குருவி* போன்ற பிற இனங்களையும் குறிக்கும் பெயராக இருந்தது.
# சுடர் தொண்டைக் கொண்டைக் குருவி

## விளக்கம்

சுடர் தொண்டை கொண்டைக் குருவி சுமார் 18 செ.மீ நீளம் இருக்கும். இதன் முதுகு ஆலிவ்-பச்சை நிறத்திலும், அடிப்பகுதி மஞ்சள் நிறத்திலும், கொண்டை இல்லாத சதுரமான கருப்பு தலையும், ஆரஞ்சு-சிவப்பு தொண்டையும் உள்ளது. வெள்ளையான விழிப்படலமானது இதன் கருத்த தலையில் மாறுபட்டுக் காணப்படும். கால்கள் பழுப்பு நிறமாகவும், அலகிடைப் பிளவு மஞ்சள் கலந்த இளஞ்சிவப்பு நிறமாகவும் இருக்கும். அலகு அடர் பழுப்பு முதல் கருப்பு வரை இருக்கும். இளம் பறவைகளின் இறகுகள் விவரிக்கப்படவில்லை.
# சுடர் தொண்டைக் கொண்டைக் குருவி

## பரவலும் வாழ்விடமும்

தெற்கு மகாராட்டிரம் மற்றும் கோவாவில் இருந்து தெற்கே மேற்குத் தொடர்ச்சி மலைகளில் சுடர் தொண்டை கொண்டைக் குருவி காணப்படுகிறது. காட்டுப் பறவையான இது காடுகளின் ஓரங்களில் அல்லது காபி தோட்டங்களுக்குள் அரிதாகவே காணப்படும்.  
மேற்குத் தொடர்ச்சி மலைகளுக்குள் பருவகாலத்திற்கு ஏற்ப நகர்கிறது.  
இவை பெப்ரவரி முதல் ஏப்ரல் வரை இனப்பெருக்கத்தில் ஈடுபடுகின்றன. இதன் கூடு சிறிய கோப்பை வடிவில் இருக்கும். தரை மட்டத்திலிருந்து ஒன்று முதல் மூன்று மீட்டர் வரையிலான உயரத்தில் மரத்தில் கட்டுகிறது. இது தன் கூட்டை பொதுவாக மஞ்சள் நிற இலைகளால், சிலந்தி வலைகளால் பிணைத்து உருவாக்குகிறது.
# சர்தார் படேல் பல்கலைக்கழகம், மண்டி

**சர்தார் படேல் பல்கலைக்கழகம், மண்டி** (*Sardar Patel University Mandi*) இந்தியாவின் இமாச்சலப் பிரதேசத்திலுள்ள மண்டி நகரத்தில் உள்ளது. முன்னர் சர்தார் வல்லபாய் படேல் கிளசுடர் பல்கலைக்கழகம் என்று அழைக்கப்பட்ட இந்நிறுவனம், 2022 ஆம் ஆண்டு ஏப்ரல் மாதத்தில் இமாச்சலப் பிரதேச அரசாங்கம் இமாச்சலப் பிரதேச மாநிலத்தின் இரண்டாவது பல்கலைக்கழகம் என்ற தகுதியை வழங்கியது.
# கிரேக் ஓவர்டன்

**கிரெக் ஓவர்டன்** (பிறப்பு: ஏப்ரல் 10, 1994) இங்கிலாந்துத் துடுப்பாட்ட வீரர் ஆவர். இவர் சோமர்செட் மற்றும் இங்கிலாந்துக்காக விளையாடுகிறார். இவர் ஒரு பன்முக வீரர் ஆவார், வலது கை மித வேகத்தில் பந்து வீசுகிறார் மற்றும் வலது கையால் மட்டையாடுகிறார். இவர் டிசம்பர் 2017 இல் இங்கிலாந்துக்காக சர்வதேச போட்டிகளில் அறிமுகமானார் இவரது இரட்டை சகோதரர் ஜேமி ஓவர்டனும் இங்கிலாந்துக்காக துடுப்பாட்டம் விளையாடுகிறார்.
# கிரேக் ஓவர்டன்

## உள்ளூர் போட்டிகளில்

ஓவர்டன் 2012 கவுண்டி வாகையாளர் போட்டித் தொடரில் சோமர்செட் அணிக்காக அறிமுகமானார். இவர் 2012 தொடரில் 12 வீழ்த்தல்கள் எடுத்தார் மற்றும் 75 ஓட்டங்கள் எடுத்தார். இதே தொடரில் தனது முதல் அரை நூறுகளைப் பதிவு செய்தார். அதே ஆண்டில் சோமர்செட் அணிக்கு பட்டியல் அ துடுப்பாட்டத்தில் அறிமுகமானார்.  
முதுகில் ஏற்பட்ட காயம் காரணமாக ஓவர்டனால் 2013 தொடரில் பெரும்பாலும் விளையாட முடியவில்லை. இத்தொடரில் ஒரு போட்டியில் மட்டும் விளையாடினார்.  
2014 வருடத்தில் சோமர்செட் அணியின் முக்கிய வீரரானார். இவர் கவுண்டி வாகையாளர் தொடரில் 431 ஓட்டங்கள் எடுத்தார்.மேலும் 42 இலக்குகளையும் எடுத்தார். லங்காசயருக்கு எதிரான ஆட்டத்தில், ஓவர்டன் 99 ஓட்டங்கள் எடுத்து ஆட்டமிழந்தார். இருபது20 வடிவத்தில் அறிமுகமான ஓவர்டன், இவ்வடிவ போட்டிகளில் சற்று தடுமாறினார்.
# கிரேக் ஓவர்டன்

## சர்வதேச போட்டிகளில்

செப்டம்பர் 2017 இல், 2017-18 ஆஷஸ் தொடருக்கான இங்கிலாந்தின் தேர்வு அணியில் ஓவர்டன் இடம்பிடித்தார். 2 டிசம்பர் 2017 அன்று அடிலெய்டில் நடந்த இரண்டாவது போட்டியில் இங்கிலாந்துக்காக சர்வதேசப் போட்டிகளில் அறிமுகமானார். இவருடைய முதல் சர்வதேச வீழ்த்தல் ஸ்டீவ் ஸ்மித் ஆவார். இவர் 21 சூன் 2018 அன்று ஆஸ்திரேலியாவுக்கு எதிரான போட்டியில் இங்கிலாந்துக்காக ஒரு நாள் போட்டிகளில் அறிமுகமானார்.
# விக்கிப்பீடியா:Statistics/weekly/15-Oct-2023
| 213 | Jagadeeswarann99 | 0 | 0 | 0 | 0 | 0 | 0 | 1 | 1 | 0 |  |
| 214 | 2409:40F0:1122:C6E8:8000:0:0:0 | 0 | 1 | 0 | 0 | 0 | 0 | 0 | 1 | 0 |  |
| 215 | 2409:40F4:100F:4EEF:8000:0:0:0 | 0 | 1 | 0 | 0 | 0 | 0 | 0 | 1 | 9632 |  |
| 216 | 2409:40F4:102C:3CA3:4D00:AD1F:1B1:42E7 | 0 | 1 | 0 | 0 | 0 | 0 | 0 | 1 | 70 |  |
| 217 | Kishor pendepu | 0 | 1 | 0 | 0 | 0 | 0 | 0 | 1 | 2 | } |
# சாரிலம் சட்டமன்றத் தொகுதி

**சாரிலம் சட்டமன்றத் தொகுதி** (*Charilam Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இத்தொகுதி பட்டியல் பழங்குடியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.
# சாரிலம் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1967 | ஏ. தேப்பர்மா | இந்திய பொதுவுடமைக் கட்சி |  |
| 1972 | நிரஞ்சன் தேப் | இந்திய பொதுவுடமைக் கட்சி (மார்க்சிஸ்ட்) |  |
| 1977 | ஹரிநாத் டெபர்மா | திரிபுரா உபஜாதி ஜுபா சமிதி |  |
| 1983 | பரிமல் சந்திர சாஹா | இந்திய தேசிய காங்கிரசு |  |
| 1988 | மதிலால் சாஹா |  |  |
| 1993 | அசோக் டெபர்மா |  |  |
| 1998 | நாராயண் ரூபினி | இந்திய பொதுவுடமைக் கட்சி |  |
| 2003 |  |  |  |
| 2008 |  |  |  |
| 2013 | இராமேந்திர நாராயண் தேப்பர்மா |  |  |
| 2018 | ஜிசு தேப் பர்மன் | திரிபுரா பூர்வகுடி மக்கள் முன்னணி | } |
# சாரிலம் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- சிபாஹிஜாலா மாவட்டம்
# கரு மெய்இருவித்திலி

**கரு மெய்இருவித்திலி**(core eudicots) என்பது மெய்இருவித்திலித் தாவரங்களின் இரு பெரும் பிரிவுகளில் ஒன்றாகும். *அடி மெய்இருவித்திலி*(basal eudicots) என்பது மற்றொரு பெரும் பிரிவாகும். அடி மெய்இருவித்திலிகளின் முறைசார்பற்ற பெயராக *புறமரபுவழித் தொகுதி*(paraphyletic) ஆகும். கரு மெய்இருவித்திலித் தொகுதியை, *ஒற்றை மரபுவழித் தொகுதி* (monophyletic) என்பர். 2010 ஆம் ஆண்டின் ஆய்வுப்படி இந்த கரு மெய்இருவித்தி அல்லது ஒற்றை மரபுவழித் தொகுதித் தாவரங்கள் மேலும் இரு மரபுவழி(Gunnerales & Pentapetalae) கிளைகளாகப் பிரிக்கப்பட்டுள்ளன.
# கரு மெய்இருவித்திலி

## மரபு வழி தோற்றம்

மெய்இருவித்திலிகளின் மரபு வழி தோற்றமானது கீழுள்ள மரபுக்கிளை படம் மூலம் விளக்கப்படுகிறது:  
---
# துத்தநாக இருபாசுபைடு

**துத்தநாக இருபாசுபைடு** (*Zinc diphosphide*) என்பது ZnP<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 2.1 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு சிவப்பு நிற குறைக்கடத்தி திண்மப் பொருளாகும். துத்தநாக-பாசுபரசு பிணைப்பு அமைப்பில் உள்ள இரண்டு சேர்மங்களில் இதுவும் ஒன்றாகும். இதே அமைப்பிலுள்ள மற்றொரு சேர்மம் Zn<sub>3</sub>P<sub>2</sub> என்ற வாய்ப்பாட்டைக் கொண்ட துத்தநாக பாசுபைடு சேர்மமாகும்.
# துத்தநாக இருபாசுபைடு

## தயாரிப்பு

துத்தநாகத்துடன் பாசுபரசு சேர்ந்து வினைபுரிவதால் துத்தநாக இருபாசுபைடு உருவாகும்.  
:2 Zn + P<sub>4</sub> → 2 ZnP<sub>2</sub>
# துத்தநாக இருபாசுபைடு

## கட்டமைப்பு

ZnP<sub>2</sub> அறை-வெப்பநிலை நாற்கோண வடிவத்தைக் கொண்டுள்ளது. சுமார் 990 °செல்சியசு வெப்பநிலையில் இது ஒற்றைச்சரிவச்சு படிக வடிவமாக மாறுகிறது. இந்த இரண்டு வடிவங்களிலும், பாசுபரசு அணுக்களின் சங்கிலிகள் உள்ளன. நற்கோணக வடிவத்தில் திருகு சுழல் சங்கிலியும் ஒற்றை சரிவச்சு வடிவத்தில் அரை சுழல் சங்கிலியும் காணப்படுகின்றன.  
இந்த சேர்மம் Zn-Cd-P-As நான்கிணைதிற அமைப்பின் ஒரு பகுதியாகும். இவ்வமைப்பின் மற்ற இருபடி சேர்மங்களுடன் பகுதி திண்ம கரைசலை இது வெளிப்படுத்துகிறது.
# துத்தநாக இருபாசுபைடு

## பாதுகாப்பு

துத்தநாக பாசுபைடைப் போலவே துத்தநாக இருபாசுபைடும் நச்சுத்தன்மை கொண்டதாகும். ஏனெனில் இச்சேர்மம் இரைப்பை அமிலத்துடன் வினைபுரியும் போது பாசுபீன் வாயுவை வெளியிடுகிறது.
# இரந்தீர் பிரசாத்து

**இரந்தீர் பிரசாத்து** (*Randhir Prasad*) இந்தியாவைச் சேர்ந்த ஓர் அரசியல்வாதியாவார். இவர் பீகாரில் உள்ள கிரீதிக்கு பகுதியைச் சேர்ந்த ஒரு தொழிலதிபரும் ஆவார். ஒரு பணக்கார குடும்பத்தின் மூன்று மகன்களில் ஒருவரான இவர் கிரீதிக்கு கல்லூரியில் மாணவர் சங்கத்தின் பொதுச் செயலாளராகப் பணியாற்றினார். 1971 ஆம் ஆண்டு முதல் கிரீதிக்கு நகராட்சியின் தலைவராக பணியாற்றினார். பீகார், உத்தரபிரதேசம் மற்றும் ஒரிசா உட்பட பல மாநிலங்களில் நூற்றுக்கணக்கான மதுபானக் கடைகளை இவர் வைத்திருந்தார்.  
கிரீதிக்கில் , பிரசாத் ராபின் ஊடு போன்ற ஒரு நபராகக் காணப்பட்டார், உள்ளூர் சமூகத்திற்கான ஒரு கொடையாளியாக இவர் பெயர் பெற்றார். 1979 ஆம் ஆண்டு தன்பாத் மாவட்டத்தில் 233 பேர் கள்ளச்சாராயம் குடித்து இறந்ததை அடுத்து, இவரது நற்பெயர் ஊழலால் தடுமாற்றம் கண்டது. இருப்பினும், கிரீதிக்கில் இவரது நற்பெயர் உறுதியாகவே இருந்தது, மேலும் இவர் 1980 ஆம் ஆண்டு நடைபெற்ற பீகார் சட்டமன்றத் தேர்தலில் கிரீதிக்கு தொகுதிக்கு காங்கிரசு வேட்பாளராக பரிந்துரைக்கப்பட்டார். இவர் சட்டப் பேரவைத் தேர்தலில் போட்டியிட்டது அதுவே முதல் முறையாகும்.  
இரந்தீர் பிரசாத்து மே 16, 1980 ஆம் ஆண்டு மே மாதம் 16 ஆம் தேதியன்று தேர்தலுக்கு இரண்டு வாரங்களுக்கு முன்பு, தனது 35 ஆவது வயதில் ஒரு சலை விபத்தில் இறந்தார் கிரீதிக்கில் தேர்தல் தடை செய்யப்பட்டு 1981 ஆம் ஆண்டில் நடைபெற்றது.. இவரது விதவை மனைவி ஊர்மிளா தேவி அந்த தொகுதிக்கு வேட்பாளராக நிறுத்தப்பட்டார். எந்த அரசியல் அனுபவமும் இல்லாத தேவி, தற்போதைய இந்திய பொதுவுடமைக் கட்சியின் மூத்த அரசியல்வாதியான சதுரானன் மிசுராவை 55.71% வாக்குகள் பெற்று தோற்கடித்தார்.
# உதய் சிங்

**உதய் சிங்** (*Uday Singh*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு நவம்பர் மாதம் 9 ஆம் தேதியன்று இவர் பிறந்தார். இந்தியாவின் 14 ஆவது மற்றும் 15 ஆவது மக்களவைகளில் இவர் உறுப்பினராக இருந்தார். பாரதிய சனதா கட்சியின் உறுப்பினராக பீகாரின் பூர்ணியா தொகுதியை உதய் சிங் பிரதிநிதித்துவப்படுத்தினார். இவர் மாதுரி சிங்கின் மகனாக அறியப்படுகிறார். மாதுரி சிங்கும் இதே தொகுதியில் இருந்து இரண்டு முறை நாடாளுமன்ற உறுப்பினராக இருந்தவர் ஆவார். 2019 ஆம் ஆண்டு தேர்தலுக்கு முன் இவர் இந்திய தேசிய காங்கிரசு கட்சிக்கு மாறினார். பீகாரின் பணக்கார மற்றும் சக்திவாய்ந்த குடும்பத்தைச் சேர்ந்த இவர் 18000 ஏக்கருக்கும் அதிகமான நிலத்திற்கு சொந்தக்காரர் ஆவார். இவரிடம் தனி விமானமும் இருந்தது. ஒரு தொழிலதிபராக பாரதீய சனதா மற்றும் காங்கிரசு கட்சிக்கு மிகவும் நெருக்கமானவராகவும் இருந்தார்.
# முதலாம் தரணிந்திரவர்மன்

**முதலாம் தரணிந்திரவர்மன்** (*Dharanindravarman* I) கி.பி.1107 முதல் 1113 வரை கெமர் பேரரசை ஆட்சி செய்த அரசராவார். இவரது தம்பி ஆறாம் செயவர்மன் இறந்ததைத் தொடர்ந்து இவர் அரியணை ஏறினார். இவர் ஆறாம் செயவர்மனின் முன்னாள் மனைவி ராணி விசயேந்திரலட்சுமியை மணந்தார். இவர் தனது மருமகன் இரண்டாம் சூரியவர்மனால் போரில் கொல்லப்பட்டதாக ஒரு கல்வெடு மூலம் அறியப்படுகிறது.
# இரண்டாம் தரணிந்திரவர்மன்

**இரண்டாம் தரணிந்திரவர்மன்** (*Dharanindravarman* II) (*பரமநிஷ்கலபாதன்*) எனவும் அறியப்படுகிறார் ) 1150 முதல் 1160 வரை கெமர் பேரரசின் அரசராக இருந்தார்.  
இவர் மூன்றாம் ஹர்ஷவர்மனின் மகளான இளவரசி சிறீ செயராச சூடாமணியை மணந்தார். இவர்களின் மகன் ஏழாம் செயவர்மன் இவருக்குப் பின் இவரது உறவினர் இரண்டாம் சூர்யவர்மன் பதவிக்கு வந்தார். யுஹாய் கலைக்களஞ்சியம் ஒன்று, கி.பி.1155 இல் "ஜென்லா-லுவோஹு" (அதாவது கம்போடியா) பாடல் பேரரசருக்கு இரண்டு யானைகள் பரிசாக அளிக்கப்பட்டதாக கூறுகிறது.
# ஈய பொலோனைடு

**ஈய பொலோனைடு** (*Lead polonide*) என்பது PbPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயத்தின் பொலோனைடு உப்பாக இது கருதப்படுகிறது. பொலோனியம் ஆல்ஃபா சிதைவு அடைவதனால் இயற்கையாகவே காரீய பொலோனைடு தோன்றுகிறது.
# ஈய பொலோனைடு

## தயாரிப்பு

வெற்றிடத்தில் பொலோனியம் ஆவியும் ஈயமும் வினைபுரிந்து காரீய பொலோனைடு உருவாகிறது.
# ஈய பொலோனைடு

## பண்புகள்

ஈயம் தெலூரைடு போல காரீய பொலோனைடும் சோடியம் குளோரைடு கட்டமைப்பைக் கொண்டுள்ளது. Fm3m (எண். 225) என்ற இடக்குழுவும் a = 6.59 Å என்ற அணிக்கோவை மாறிலி அளவும் கொண்டு கனசதுரப் படிகக் கட்டமைப்பில் இப்படிகம் உருவாகிறது.
# சுரேந்திர ரெட்டி

## தனிப்பட்ட வாழ்க்கை

சுரேந்திர ரெட்டி 1956 ஆம் ஆண்டு நவம்பர் 28 ஆம் தேதியன்று செயமாலா ரெட்டியை மணந்து கொண்டார். இவர்களுக்கு ஒரு மகன் மற்றும் இரண்டு மகள்கள் இருந்தனர். சுரேந்திர ரெட்டியின் பேரன் விநாயக் ரெட்டி, தக்குபதி வெங்கடேசின் மூத்த மகள் ஆசுரிதா தக்குபதியை மணந்தார்.
# சுரேந்திர ரெட்டி

## அரசியல் வாழ்க்கை

இந்திய தேசிய காங்கிரசு கட்சியில் இணைந்து 1965 ஆம் ஆண்டில் மகபூபாபாத் தொகுதியில் இருந்து நாடாளுமன்ற உறுப்பினரானார். 1967 ஆம் ஆண்டில் வாரங்கல் தொகுதியில் இருந்து மீண்டும் தேர்ந்தெடுக்கப்பட்டார். 1978 ஆம் ஆண்டில் ஆந்திரப் பிரதேச சட்டமன்றத்திற்கு தோர்னக்கல்லில் இருந்து தேர்ந்தெடுக்கப்பட்டார். 1983 ஆம் ஆண்டில் மீண்டும் அதே தொகுதியில் இருந்து 185 பேரில் வெற்றி பெற்று தேர்ந்தெடுக்கப்பட்டார். 1989 மற்றும் 1991 ஆம் ஆண்டுகளில் வாரங்கலில் இருந்து இரண்டு முறை நாடாளுமன்ற உறுப்பினராகத் தேர்ந்தெடுக்கப்பட்டார்.
# போர்னியன் கொண்டைக் குருவி

**போர்னியன் கொண்டைக் குருவி** (Bornean bulbul ( *Rubigula montis* ) என்பது குருவி வரிசையைச் சேர்ந்த ஒரு பறவையாகும். இது கொண்டைக்குருவி குடும்பத்தைச் சேர்ந்தது. இது போர்னியோ தீவில் மட்டுமே காணப்படுகிறது.
# போர்னியன் கொண்டைக் குருவி

## வகைப்பாடு

போர்னியன் கொண்டைக் குருவி முன்பு *பைக்னோனோடஸ்* பேரினத்தில் வைக்கப்பட்டது. இந்தப் பேரினமானது அண்மைய மூலக்கூறு பலதொகுதி ஆய்வுகளில் பலதொகுதிமரபு உயிரினம் என கண்டறியப்பட்டது. மேலும் போர்னியன் கொண்டைக் குருவி உட்பட ஐந்து கொண்டைக்குருவி இனங்கள் *ரூபிகுலா* பேரினத்திற்கு மாற்றப்பட்டன.  
2008 ஆம் ஆண்டு வரை, போர்னியன் கொண்டைக் குருவி கருந்தலைக் கொண்டைக் குருவி, கருங்குடுமி கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன. சில ஆய்வாளர்கள் போர்னியன் கொண்டைக் குருவியை கருந்தலைக் கொண்டைக் குருவியின் துணையினமாக கருதுகின்றனர்.
# போர்னியன் கொண்டைக் குருவி

## விளக்கம்

போர்னியன் கொண்டைக் குருவி கருப்புக் குடுமி, மஞ்சள் தொண்டை, பழுப்பு நிற கண்கள் போன்றவற்றைக் கொண்டது.
# போர்னியன் கொண்டைக் குருவி

## பரவலும் வாழ்விடமும்

இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது. இது புதரில் கூடு கட்டுகிறது; இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது.
# போர்னியன் கொண்டைக் குருவி

## நடத்தையும் சூழலியலும்

போர்னியன் கொண்டைக் குருவி பழங்களையும், பூச்சிகளையும் உண்கிறது.
# பிலாவலி ஏரி

**பிலாவலி ஏரி** (Bilawali Lake) இந்தியாவின் மத்தியப் பிரதேச மாநிலம் இந்தூரில் உள்ள இந்தூர்-கண்ட்வா சாலையில் (இந்தூர்-இச்சாபூர் மாநில நெடுஞ்சாலை) அமைந்துள்ளது. ஏரியின் மொத்த பரப்பளவு மற்றும் அதைச் சுற்றியுள்ள பாதுகாக்கப்பட்ட பகுதி 400 எக்டேர் (சுமார் 4 சதுர கிலோமீட்டர்) ஆகும். பிலாவலி ஏரி இந்தூர் மாநகராட்சி ஆணையத்தின் அதிகார வரம்பிற்கு உட்பட்டதாகும்.
# பிலாவலி ஏரி

## வரலாறு

பிலாவலி ஏரி 20 ஆம் நூற்றாண்டின் தொடக்கத்தில் இந்தூர் மாநிலத்தின் ஓல்கர்களால் உருவாக்கப்பட்டது. 2016 ஆம் ஆண்டில் இந்த ஏரியின் வயது 100 ஆண்டுகள் நிறைவடைந்தது. இந்தியாவின் சுதந்திரத்திற்குப் பின்னர் அரண்மனை வீடுகள் அழிந்த பிறகு, ஏரியைச் சுற்றி மதத் தளங்கள் காளான்களாக வளரத் தொடங்கின, மேலும் பல ஆண்டுகளாக அதன் அருகில் வசிக்கும் மக்களால் அது ஆக்கிரமிக்கப்பட்டது. மீன்பிடித்தல், வேட்டையாடுதல், மாடு மேய்த்தல், கழிவுகளை கொட்டுதல் போன்ற சட்டவிரோத நடவடிக்கைகள் ஏரியின் சூழலியலை கிட்டத்தட்ட அழித்துவிட்டன.
# பிலாவலி ஏரி

## சுற்றுலா

அமைதியான அலைகளுக்கு மத்தியில் தரமான நேரத்தை செலவிட விரும்பும் சுற்றுலாப் பயணிகளால் இந்த ஏரி நிரம்பி வழிகிறது. படகு வலித்தல் & பனி படகு தொடர்பான விளையாட்டு அரங்கத்தின் மேம்பாடு நடந்து வருகிறது, மேலும் இவ்வரங்கை நீர்-விளையாட்டு & சுற்றுலாத் தலமாக மேம்படுத்துவதற்கான திட்டங்களும் உள்ளன.
# பிலாவலி ஏரி

## மீன்பிடித்தல்

ஏரியில் மீன்பிடி நடவடிக்கைகளும் நடைபெறுகின்றன. மீன்வளத் திணைக்களத்தினால் மீன் அறுவடையும் செய்யப்படுகிறது.
# பிலாவலி ஏரி

## மேலும் பார்க்கவும்

- சிர்பூர் ஏரி
- இந்தூர்
# ஏழாம் செயவர்மன்

**ஏழாம் ஜெயவர்மன்** (*Jayavarman* VII) (ஆட்சி; 1122-1218) (மரணத்திற்கு பிறகு **மகாபரமசௌகதன்** என்ற பெயர் பெற்றவர்), கெமர் பேரரசின் அரசரவார். இவர் இரண்டாம் தரணிந்திரவர்மனுக்கும் (ஆட்சி. 1150-1160) அவரது ராணி மனைவி சிறீ செயராச சூடாமணிக்கும் மகனாவார். பௌத்த மதத்தை முதலில் தழுவிய முதல் கெமர் அரசர் இவரே. பின்னர் இவர் பௌத்தத்தின் நினைவுச்சின்னமாக பேயோன் கோயிலைக் கட்டினார். இவர் பொதுவாக வரலாற்றாசிரியர்களால் கெமர் மன்னர்களில் மிகவும் சக்திவாய்ந்தவராகக் கருதப்படுகிறார். மருத்துவமனைகள், நெடுஞ்சாலைகள், ஓய்வு இல்லங்கள், கோயில்கள் உள்ளிட்ட பல திட்டங்களை இவர் உருவாக்கினார். பௌத்த மதத்தை தனது உந்துதலாகக் கொண்டு, கெமர் மக்களின் உடல் மற்றும் ஆன்மீகத் தேவைகளுக்கு சேவை செய்யும் நலன்புரி அரசை அறிமுகப்படுத்திய பெருமை மன்னர் இவருக்கு உண்டு.
# ஏழாம் செயவர்மன்

## சம்பாவின் படையெடுப்பும் அரியணை ஏறுவதும்

1177 இல் மீண்டும் 1178 இல், சம்பா பேரரசு கெமர் பேரரசின் மீது படையெடுத்தது. 1177 ஆம் ஆண்டில், சம்பா மன்னர் நான்காம் செயேந்திரவர்மன் கெமர் தலைநகர் மீது ஒரு திடீர் தாக்குதலைத் தொடங்கினார். அவர் மேக்கொங் ஆற்றின் மீது, தொன்லே சாப் ஏரியைக் கடந்து, பின்னர் தொன்லே சாப்பின் கிளை நதியான சீம் ரீப் ஆற்றின் மீது பயணம் செய்தார். படையெடுப்பாளர்கள் கெமர் தலைநகர் யசோதரபுரத்தைக் கொள்ளையடித்து, மன்னன் திரிபுவனாதித்யவர்மனைக் கொன்றனர். 1178 ஆம் ஆண்டில், அவர் தனது 50 களின் நடுப்பகுதியில் இருந்தபோது, படையெடுப்பாளர்களை வெளியேற்றிய கெமர் இராணுவத்தை வழிநடத்தியதன் மூலம் செயவர்மன் வரலாற்று முக்கியத்துவத்திற்கு வந்தார். இதைப் பற்றி பேயோன் மற்றும் பன்டேய் சமாரின் சுவர்களில் ஒரு கடற்படை போர் சித்தரிக்கப்பட்டுள்ளது. தலைநகருக்குத் திரும்பிய இவர், அது ஒழுங்கற்ற நிலையில் இருப்பதைக் கண்டார். போரிடும் பிரிவுகளுக்கு இடையிலான மோதல்களுக்கு முற்றுப்புள்ளி வைத்தார். 1181 இல் மன்னராக முடிசூட்டப்பட்டார்.  
இவரது ஆட்சியின் ஆரம்பத்தில், மற்றொரு சம்பா தாக்குதலை முறியடித்தார். மாலியாங்கின் ( பட்டாம்பாங் ) வசமுள்ள இராச்சியத்தின் கிளர்ச்சியை அடக்கினார். சம்பா மீதான போரில் பங்கு வகித்த சம்பா இளவரசர் சிறீ வித்யானந்தனின் இராணுவத் திறமையால் இவர் பெரிதும் ஈர்க்கப்பட்டார். இந்த வெற்றிக்குப் பிறகு சம்பா இராச்சியம் அடுத்த முப்பது ஆண்டுகள் கெமர் பேரரசை சார்ந்து இருந்தது. செயவர்மன் மீகாங் பள்ளத்தாக்கின் கெமர் கட்டுப்பாட்டை வடக்கே வியஞ்சானுக்கும் தெற்கே கிரா பூசந்திக்கும் கீழேயும் விரிவுபடுத்தினார்.
# ஏழாம் செயவர்மன்

## பொது பணிகள் மற்றும் நினைவுச்சின்னங்கள்

தனது 37 ஆண்டு ஆட்சிக்காலங்களில், செயவர்மன் பொதுப் பணிகள் மற்றும் நினைவுச்சின்னங்கள் இரண்டையும் உள்ளடக்கிய ஒரு பெரிய கட்டுமானத் திட்டத்தைத் தொடங்கினார். ஒரு மகாயான பௌத்தராக, இவரது பிரகடன நோக்கம் தன்து மக்களின் துன்பத்தைப் போக்குவதாகும்..  
செயவர்மனின் தீவிர கட்டிடத் திட்டத்தில் பல அம்சங்களை வரலாற்றாசிரியர்கள் அடையாளம் கண்டுள்ளனர். ஒரு கட்டத்தில், இவர் தனது பிரபலமான 102 மருத்துவமனைகள், சாலைகள் மற்றும் நீர்த்தேக்கங்களில் ஓய்வு இல்லங்கள் போன்ற பயனுள்ள கட்டுமானங்களில் கவனம் செலுத்தினார். அதன்பிறகு, இவர் தனது பெற்றோரின் நினைவாக ( தா புரோம் அவரது தாயாரின் நினைவாக, புரீகா கான் தனது தந்தையின் நினைவாகவும்) பன்னிரென்டு கோயில்களைக் கட்டினார்.
# ஏழாம் செயவர்மன்

## பொது பணிகள் மற்றும் நினைவுச்சின்னங்கள்

### தா புரோம்

1186 ஆம் ஆண்டில், தனது தாயாருக்கு தா புரோம் எனும் கோயிலை அர்ப்பணித்தார். இந்த பிரமாண்டமான கோயிலில் ஒரு காலத்தில் 18 பிரதான பூசாரிகள் மற்றும் 615 பெண் நடனக் கலைஞர்கள் உட்பட 80,000 பேர் அதன் பராமரிப்பிற்காக நியமிக்கப்பட்டுள்ளனர் என்று ஒரு கல்வெட்டு சுட்டிக்காட்டுகிறது. அந்த நாளில் இந்திரபத்தை என்று அழைக்கப்பட்டது. புதிய நகரத்தின் மையத்தில் பௌத்த மற்றும் இந்து உருவப்படங்களை கலக்கும் பன்முக, பல-கோபுர கோயிலான பேயோன் என்ற இவர் கட்டிய கோயில் உள்ளது. இது இவரது மிகப் பெரிய சாதனைகளில் ஒன்றாகும். அதன் வெளிப்புறச் சுவர்கள் போரை மட்டுமல்ல, கெமர் இராணுவம் மற்றும் அதன் ஆதரவாளர்களின் அன்றாட வாழ்க்கையின் அடித்தளங்களைக் கொண்டுள்ளன. இந்த நிவாரணங்கள் விலங்குகள் மற்றும் மாட்டு வண்டிகள், வேட்டையாடுபவர்கள், பெண்களின் சமையல், சீன வணிகர்களுக்கு பொருட்களை விற்கும் பெண் வியாபாரிகள் மற்றும் பொதுவான வீரர்களின் கொண்டாட்டங்களுடன் முகாமில் பின்தொடர்பவர்களைக் காட்டுகின்றன. தோன்லே சாப் என்ற பெரிய ஏரியில் நடந்த கடற்படைப் போரையும் இந்த நிவாரணங்கள் சித்தரிக்கின்றன.